

Lietuvos Respublikos Seimo

Nacionalinio saugumo ir gynybos komiteto

o r g a n i z u o j a m a

**Konferencija**

**Komunistinė ideologija ir jos praktika vakar ir šiandien. Lietuvos sovietinės okupacijos istorinis, moralinis ir teisinis įvertinimas**

2023 m. kovo 13 d.

Lietuvos okupaciniu periodu veikę antivalstybiniai veikėjai įvairialypiai kolaboravo su okupacine valdžia, palaikė visapusišką terorą prieš Lietuvos piliečius ir vykdė totalitarinio režimo nurodymus. 1949 m. vasario 16 d. Lietuvos partizanų vadų pasirašytoje Deklaracijoje LKP pripažįstama kaip neteisėta ir nusikalstama grupuotė, kuri visapusiškai trukdo atkurti valstybingumą. Po Lietuvos valstybingumo praradimo ir utopinių komunistinės „visuomenės“ ir „žmogaus“ kūrybos patirčių bei vis dar neišnykstančių komunistinių dėmių, kalbėti tiesą apie komunistinės ideologijos sekėjus ir statytojus šiandienos Lietuvoje ir pasaulyje yra būtina.

Lietuvos komunistų partija visada veikė prieš Lietuvos valstybę ir lietuvių tautą. Atkūrus Lietuvos nepriklausomybę, 1919 metais dėl antivalstybinės veiklos LKP buvo uždrausta, todėl veikė nelegaliai ir „legalizavosi“, kai Lietuvą okupavo ir aneksavo SSRS. Nuo tada LKP tapo pagrindiniu okupacinės valdžios įrankiu, siekiant įtvirtinti ir išlaikyti okupacinį režimą. LKP padarė milžinišką žalą Lietuvos politinei, kultūrinei ir socioekonominei raidai. Istorija moko, jog klaidinga pasaulėžiūra ir šiandien kuria pasaulines problemas: komunistinių Lotynų Amerikos režimų valdymas, kuris veda prie *žlugusių valstybių* (angl. *failed state)*, komunistinės Kinijos spaudimas ir grasinimai demokratiniam Taivanui, galiausiai Putino komunistinės imperialistinėsideologijos metastazės, utopinės rusiškojo pasaulio vizijos atveda prie brutalios plataus mąsto karinės agresijos Ukrainoje.

2017 m. birželio 27 d. Seimas priėmė rezoliuciją, dėl Lietuvos komunistų partijos nusikalstamos veiklos įvertinimo ir pakvietė Vyriausybę parengti įstatymo projektą, kuriuo Lietuvos komunistų partija būtų pripažinta nusikalstama organizacija. Šiuo metu Seimo narių Audroniaus Ažubalio ir Lauryno Kasčiūno parengtame įstatymo projekte siūloma LKP pripažinti nusikalstama organizacija, 1940–1941 metais ir 1944–1990 metais SSRS okupuotoje Lietuvos Respublikoje įtvirtinusią diktatūrą, veikusią kaip paklusni ir iniciatyvi Sovietų Sąjungos komunistų partijos valios reiškėja ir įgyvendintoja. Europos Žmogaus Teisių Teismas ne kartą konstatavo lemiamą komunistų partijos vaidmenį okupuojant ir aneksuojant Lietuvą bei kitas Baltijos valstybes (žr. *Kuolelis ir kiti prieš Lietuvą, Ždanoka prieš Latviją* ir kt.).

Konferencijos Seime tikslas yra pateikti ir pagrįsti istorinį, moralinį-filosofinį ir teisinį-legalistinį požiūrius bei argumentus, atskleidžiant Lietuvos komunistų partijos ir jos antivalstybinių veikėjų, kolaborantų vietą Lietuvos valstybingumo istorijoje.

**Preliminari programa**

*Vieta: Kovo 11-osios salė, Lietuvos Respublikos Seimo I rūmai*

**10.00-10.05 Įžanginis žodis**

Audronius AŽUBALIS, Seimo narys

**Moderatorius:** Audronius AŽUBALIS, Seimo narys

**10.05-10.30 Sveikinimo žodis**

Laurynas KASČIŪNAS, Seimo Nacionalinio saugumo ir gynybos komiteto pirmininkas

Jonas BUROKAS, Lietuvos Laisvės Kovotojų Sąjungos garbės pirmininkas.

**Pranešimai**

**10.30-10.50** **Komunistinės ideologijos praktika šiandienos pasaulyje – iššūkis taikai ir demokratijai**

Prof. Valdas RAKUTIS, Seimo Laisvės kovų ir valstybės istorinės atminties komisijos narys

**10:50-11:10 Teisiškai pripažinti ir įvertinti okupacinių režimų nusikaltimus Lietuvoje- gydyti jų paliktas žaizdas**

Kun. Robertas GRIGAS, laisvės kovų dalyvis

**11.10-11:30 Lietuvos komunistų partija ir Lietuvos sovietizacija**

Arūnas BUBNYS, Lietuvos gyventojų genocido ir rezistencijos tyrimų centro direktorius, istorikas

**11.30-11:50 Nusikalstamos komunistų partijos veikėjų kolaboravimo su okupaciniu režimu vardai ir pavyzdžiai**

Dr. Simonas JAZAVITA, Vytauto Didžiojo universiteto istorijos tyrimų

**11.50-12.10 Sovietinis genocidas: kas atsakingas už jo praktiką?**

Vidmantas VALIUŠAITIS, Nacionalinės Martyno Mažvydo bibliotekos vyriausiasis tyrėjas

**12:10-12:30 Komunizmo minkštoji galia šių dienų pasaulyje**

Regina STATKUVIENĖ, istorikė, turinio kūrėja

**12:30-12:50 Teisinis komunistų partijos kolaboravimo Lietuvoje įvertinimas. Iššūkis. Kas padaryta?**

Prof. Alfonsas VAIŠVILA, Mykolo Romerio universiteto garbės profesorius

**12:50-13:10 Konferencijos apibendrinimas ir programos pabaiga**

Prof. Valdas RAKUTIS, Seimo Laisvės kovų ir valstybės istorinės atminties komisijos narys